Ek was toe by my Uroloog (by Loius Leipoldt) oor my pyne op die blaas. My urine is silwerskoon sê hy. Hy het my prostaat ondersoek en weer sonar geneem van die niere, blaas, testis. Hy vermoed inflammasie in die blaas / nie bakteriele prostatitis. Ek kan 'n pynpil en trepiline 10mg in die aand gebruik. Hy het gesê as dit nie verbeter in 2 maande nie sal hy 'n sistoskopie moet doen. Dok, ek sit nou al amper 'n jaar met die probleem en was al 3 keer by hom. Ek voel dat ek liewers dalk 'n ander uroloog moet gaan sien...of ek moet vra of hy nie dadelik maar die scope kan doen nie? Dieselfde pyn op my blaas kry ek ook aan die regterkant van my maag (branderige gevoel) asook onder die regter ribbes) Ek sien die gastro dok oor twee weke. Iets voel net vir my asof die maag en blaas probleem gekoppel is aan mekaar...Ek het H pylori wat nog nie dood is nie...kan dit dalk die probleem veroorsaak?
Answer 767 views
Jy mag natuurlik 'n tweede opinie kry! Vra net vir jou uroloog se ontvangsdame of jy asb 'n afskrif van al jou toetse en goed kan kry want dan hoef jy nie vir duur dubbele ondersoeke te ondergaan nie. H Pylori sal nie jou blaas aantas nie. Die gastroenteroloog moet ook mooi na jou dikderm kyk - dalk is dit nie die blaas OF die maag nie!